
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 608 


26 Ιουλίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού και παραλίας στη θέση 

«Πανούσα» Εξωμβούργου Νήσου Τήνου. 1 

Οριοθέτηση - Κατηγοριοποίηση οικισμών Παγουριών, 
Μεγ. Δουκάτου και Καλαμόκαστρου Δήμου Ν. Σι- 
δηροχωρίου Ν.Ροδόπης και καθορισμός Όρων - 
περιορισμών δόμησης σ’αυτούς. 2 


ΑΠΟΦΑΣΕΙ Σ 

Αριθ. 1059843/647/Β0010 (1) 

Καθορισμός ορίων αιγιαλού και παραλίας στη θέση 
«Πανούσα» Εξωμβούργου νήσου Τήνου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις των άρθρων 1 μέχρι 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκε και συμπληρώθηκε με τις διατάξεις του άρθρου 13 
του Ν.1078/1980 και του άρθρου 23 του Ν. 1337/1983. 

2. - Τις διατάξεις του Ν. 3200/55 «περί διοικητικής απο¬ 
κέντρωσης όπως αυτές τροποποιήθηκαν και ισχύουν σή¬ 
μερα με τα Ν.Δ. 532/79, Β.Δ. 704/70, Β.Δ. 705/70, Β.Δ. 
192/72, Π.Δ. 7-1/84. Π.Δ. 347/86, Ν. 2026/92 και 
Π.Δ.97/93. 

3. - Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

4. - Τις διατάξεις του Άρθρου 20 Ν. 719/77 «περί του 
τρόπου σύνταξης τοπογραφικών υψομετρικών διαγραμ¬ 
μάτων από ιδιώτες μηχανικούς κ.λ.π.». 

5. - Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και θέσεων αμμοληψίας. 

6. - Την υπ’ αριθμ.1078204/927/0006Α/6.8.92 κοινή 
Υπουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. - Τις διατάξεις του άρθρου 19 παραγρ. 5 Ν. 2344/95, 
του άρθρου 52 παρ.6 Ν. 2218/94, του άρθρου 4 παρ.7του 
Ν. 2240/94, δυνάμει των οποίων αρμοδιότητες του Υπου¬ 


ργείου Οικονομικών που είχαν μεταβιβασθεί στους Νο¬ 
μάρχες, ανήκουν στον Περ/κό Δ/ντή, σε συνδυασμό με 
αυτές του άρθρου 14 παρ.2 του Ν.2399/96 με τις οποίες 
προβλέπεται η κατάργηση των θέσεων των Περ/κών 
Δ/ντών, οι αρμοδιότητες πλέοντου οποίου περιήλθαν στο 
Γενικό Γραμματέα της Περιφέρειας και ασκούνται από 
τον Αναπληρωτή Περ/κό Δ/ντή. 

8. - Τις διατάξεις του τέταρτου εδαφίου της παρ.2 του 
άρθρου 1 καιτηςπαρ. 6του ίδιου άρθρου του Ν. 2503/97 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις (ΦΕΚ 107/Α’), σύμφωνα με τις οποίες οι Περιφερει¬ 
ακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.97, Υπηρεσίες του Υπουργείου Οικονομικών. 

9. - Την 1043053/483/Α0006/9.5.2000 απόφαση του 
Υφυπουργού Οικονομικών «περί μεταβίβασης αρμοδιο¬ 
τήτων στο Γεν. Γραμματέα, στους Γενικούς Διευθυντές 
του Υπ. Οικονομικών κ.λ.π. 

10. - Την από 1.12.2000 έκθεση της κατά το άρθρο 100 
Π.Δ.284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στη θέση «Πανούσα» 
Εξωμβούργου, Νήσου Τήνου. 

11. - Το από Οκτώβριο 2000 τοπογραφικό διάγραμμα, 
κλίμακας 1:500, το οποίο συντάχθηκε από τον Εμμανουήλ 
Βαρσαμή, Τοπογράφο Μηχανικό ελέγχθηκε για την ακρί¬ 
βεια της αποτύπωσης την 1.12.2000 από τον Γεώργιο 
Αβραάμ, Τοπογράφο Μηχανικό της Κτηματικής Υπηρε¬ 
σίας Κυκλάδων και θεωρήθηκε την ίδια ημερομηνία από 
τον ίδιο. 

12. - Το υπ’ αριθμ. 544.5/150/01/1.3.2001 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 1.12.2000 έκθεση της κατά το 
άρθρο 100 Π.Δ. 284/88 αρμόδιας Επιτροπής περί χάρα¬ 
ξης των ορίων αιγιαλού και δημιουργία ζώνης παραλίας 
στη θέση «Πανούσα» Εξωμβούργου νήσου Τήνου, καθώς 
επίσης και το από Οκτώβριο 2000 τοπογραφικό διάγραμ¬ 
μα κλίμακας 1:500, σε μία πινακίδα το οποίο συντάχθηκε 
από τον Εμμανουήλ Βαρσαμή, Τοπογράφο Μηχ/κό, ελέ- 
χθηκε για την ακρίβεια της αποτύπωσης από το Γεώργιο 
Αβραάμ Τυπογράφο Μηχ/κό της Κτηματικής Υπηρεσίας 

Κυκλάδων, την 1.12.2000 και θεωρήθηκε την ίδια ημερο¬ 
μηνία από τον ίδιο. 

Στο τοπογραφικό αυτό διάγραμμα καθορίσθηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία 1,2,3..., 29, 30. 

Η οριογραμμή της παραλίας, με κίτρινη συνεχή πολυ¬ 
γωνική γραμμή, με στοιχεία Τ, 2', 3'.29', 30'. 

Καθορίζεται ζώνη παραλίας πλάτους 10μ. διότι δεν εξυ¬ 
πηρετούνται οι σκοποί του άρθρου 7, παρ. 1 του ΑΝ 
2344/1940. 

Παλαιός αιγιαλός δεν υφίσταται. 

Η παρούσα απόφαση με την έκθεση της Επιτροπής και 
το τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Αθήνα, 3 Ιουλίου 2001 

Με εντολή Υπουργού 
Ο Γεν. Διευθυντής 

Δημ. Περιουσίας και Εθνικών Κληροδοτημάτων 
ΣΠΥΡΟΣΙ. ΣΤΑΘΗΣ 


ΕΚΘΕΣΗ ΕΠΙΤΡΟΠΗΣ 
ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(ΑΡΘΡΟ 100 Π.Δ. 284/88) 

Για τον καθορισμό των ορίων του αιγιαλού που γίνεται 
για πρώτη φορά στη θέση «Πανούσα» Εξωμβούργου ν. 
Τήνου. Στην Τήνο, σήμερα 1.12.2000, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, Προϊστάμενος της Κτηματικής 
Υπηρεσίας του Νομού Κυκλάδων, ως πρόεδρος. 

2. ΓΕΩΡΓΙΟΣ ΑΒΡΑΑΜ, Τοπ. Μηχ/κός Κτηματικής Υπη¬ 
ρεσίας Κυκλάδων ως μέλος. 

3. ΙΑΚ. ΓΚΥΖΗΣ, Λιμενάρχης Τήνου, ως μέλος αποτε- 
λούντες την επιτροπή καθορισμού των ορίων του αιγια- 
λού δυνάμει του άρθρου 100 ΠΔ 284/88 αυτής μεταβήκα¬ 
με επίτόπου στην προαναφερθείσα περιοχή καιλαβόντες 
υπ’ όψη: 

1. Το τοπογραφικό και υψομετρικό διάγραμμα το οποίο 
συντάχθηκε τον Οκτώβριο 2000 από τον Εμμανουήλ Γ. 


Βαρσαμή, Τοπ. Μηχ/κό σε μία πινακίδα σε κλίμακα 1:500, 
ελέγχθηκε επίτόπου για την ακρίβεια της αποτύπωσης 
την 1.12.2000 από τον Γεώργιο Αβραάμ Τοπ. Μηχ/κό Κτη¬ 
ματικής Υπηρεσίας Κυκλάδων και θεωρήθηκε την ίδια η¬ 
μερομηνία από τον ίδιο. 

2. Τις διατάξεις του Ν 1337/83 και του ΑΝ 2344/40 όπως 
αυτός τροποποιήθηκε ως και την προς αυτόν Δικαστη¬ 
ριακή και Διοικητική Νομολογία. 

3. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηρός 
και λοιπών συναφών στοιχείων, δηλαδή: 

α) Η ακτή στο μεγαλύτεροτμήματης είναι βραχώδης, ε¬ 
νώ το νότιο τμήμα της είναι αμμώδες με μήκος 90 μ. περί¬ 
που. Τα υψόμετρα στην ακτή και συγκεκριμένα στο φρύ¬ 
δι κυμαίνονται από 1 (αμμώδης ακτή) μέχρι 13 μέτρα (κο¬ 
ρυφή 1 αιγιαλού). 

β) Η κλίση του εδάφους στο βραχώδες τμήμα κυμαίνε¬ 
ται μεταξύ 8-80% περίπου, ενώ σε ορισμένα σημεία φθά¬ 
νει και 160% περίπου (βόρεια). Η περιοχή που καταλήγει 
στο αμμώδες τμήμα έχει κλίση 4%. 

γ) Το ανάπτυγμα του πελάγους αρχίζει σε απόσταση 
1700 μέτρων από την ακτογραμμή. 

δ) Η περιοχή επηρεάζεται από ανέμους νοτίων -νοτιο¬ 
δυτικών διευθύνσεων, αποφασίζουμε: 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1,2,3,.29, 30. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή και στοιχεία 1', 2', 3',.29', 30'. 

2. Η ζώνη παραλίας έχει πλάτος 10 μ. διότι δεν εξυπη¬ 
ρετούνται οι σκοποί του άρθρου 7παρ. 1 του ΑΝ 2344/40. 

3. Αποφαινόμαστε ότι δεν υπάρχει παλαιός αιγιαλός. 

Η ΕΠΙΤΡΟΠΗ 

Ο Πρόεδρος Τα Μέλη 

ΣΤΕΛΙΟΣ ΣΕΖΕΝΙΑΣ ΓΕΩΡΓΙΟΣ ΑΒΡΑΑΜ 

ΙΑΚ. ΓΚΥΖΗΣ 

Αριθ. 1287 (2) 

Οριοθέτηση - Κατηγοριοποίηση οικισμών Παγουριών, 
Μεγ. Δουκάτου και Καλαμόκαστρου Δήμου Ν. Σιδηρο- 
χωρίου Ν.Ροδόπης και καθορισμός Όρων - περιορι¬ 
σμών δόμησης σ’ αυτούς. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 29 του Ν. 2831/2000 (ΦΕΚ 
140 Α') σε συνδυασμό με τις διατάξεις του Ν. 2503/97 
(ΦΕΚ 107 Α'). 

2. Τις διατάξεις του άρθρου 19 του Ν. 2508/97 (ΦΕΚ 124 
Α’) σε συνδυασμό με τις διατάξεις του Π.Δ/τος της 
24.4/3.5.85 (ΦΕΚ 181 Δ') όπως ισχύει. 

3. Την υπ’ αριθμ. 90/29.12.99 απόφαση του Δημ. Συμ¬ 
βουλίου Ν. Σιδηροχωρίου με την οποία προτείνεται η έ¬ 
γκριση της οριοθέτησης των οικισμών του θέματος σύμ¬ 
φωνα με τα συνοδεύοντα αυτή τοπ. σχεδιαγράμματα 
κλιμ. 1:5000. 

4. Την υπ’αριθμ. 37/8.6.2001 σύμφωνη γνωμοδότηση 
του ΣΧΟΠ Περιφέρειας Ανατολικής Μακεδονίας-Θράκης 
(ομόφωνη). 

5. Την από 5.11.2000 σχετική γνωμοδότηση του ΣΧΟΠ 
Ν. Ροδόπης (θέμα: 5ο). 

6. Τους πίνακες Α. 1.1. (Κατηγοριοποίηση οικισμού) της 
σχετικής μελέτης που ανατέθηκε στα πλαίσια του προ¬ 
γράμματος των ανοιχτών πόλεων. 

7. Τα πληθυσμιακά στοιχεία της απογραφής του Κρά¬ 
τους έτους 1991 (ΕΣΥΕ). 

β.Τουπ’ αριθμ. 1066/27.4.2001 έγγραφο του Δήμου Ν. 
Σιδηροχωρίου. 

9. Τα λοιπά στοιχεία του φακέλου που εστάλησαν με τα 
υπ’ αρθμ. 4488/12.12.2000 και 360/4.5.2001 έγγραφα της 
Δ/νσης Πολεοδομίας Ν. Ροδόπης. 

10. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού ή του προϋπολογισμού του Δήμου Ν.Σιδη- 
ροχωρίου, αποφασίζουμε: 

(I) Κατηγοριοποίηση (άρθρο 2 Π.Δ. 24.4.85). 

Κατατάσσουμε τους οικισμούς Καλαμόκαστρο και Πα¬ 


γούρια στις κατηγορίες μεσαίοι, φθίνοντες, ενδιαφέρο¬ 
ντες, συνεκτικοί και μη περιαστικοί, ούτε παραλιακοί-του- 
ρισηκοί. Ο οικισμός Μ. Δουκάτο κατατάσσεται στις κατη¬ 
γορίες μεσαίος, συνεκτικός, φθίνων, αδιάφορος, μη πε- 
ριαστικός, ούτε παραλιακός-τουριστικός. 

(II) Οριοθέτηση οικισμών (άρθρο 3 Π.Δ. 24.4.85) Καθο¬ 
ρίζουμε τα όρια των οικισμών Παγουριών, Καλαμόκα¬ 
στρου και Μεγ. Δουκάτου του Δήμου Ν. Σιδηροχωρίου Ν. 
Ροδόπης όπως αυτά ορίζονται στα συνημμένα σχεδια¬ 
γράμματα κλιμ. 1:5000 και τα οποία θεωρήθηκαν από την 
προϊσταμένη της Δ/νσης ΠΕ.ΧΩ στις 15.6.2001. 

(III) Αρτιότητα οικοπέδων (άρθρο 5 παρ. 1 Π.Δ. 24.4.85). 

α. Κατά κανόνα: Ελάχιστο εμβαδόν 300 τ. μ. για τα συ¬ 
νεκτικά τμήματα των εν λόγω οικισμών (περιοχή I σχεδια¬ 
γραμμάτων) και 500 τ.μ. για τα λοιπά τμήματα (περιοχή II 
σχεδιαγραμμάτων). 

β. Κατά παρέκκλιση των ανωτέρω θεωρούνται άρτια τα 
οικόπεδα με όποιο εμβαδόν είχαν στις 3.5.85 ημέρα 
δημοσίευσης του από 24.4.85 Π.Δ/τος εφόσον δεν έχουν 
το ελάχιστο εμβαδόν που ορίζεται στην προηγούμενη 
παρ. (α). 

(IV) α) Πριν από οποιαδήποτε κατάτμηση οικοπέδων 
εντός των ορίων των οικισμών θα πρέπει να θεωρείται 
το σχετικό τοπογραφικό διάγραμμα από την Δ/νση Πο¬ 
λεοδομίας Ν. Ροδόπης ώστε να εξασφαλίζεται η συνέ¬ 
χεια των υπαρχόντων κοινοχρήστων χώρων και η δημι¬ 
ουργία νέων σύμφωνα με τα οριζόμενα στις διατάξεις 
της παρ.1 του άρθρου 6 του από 24.4.85 Π.Δ/τος. 

β) Να εξασφαλίζεται οπωσδήποτε η συνέχεια των υφι¬ 
σταμένων εγκεκριμένων δρόμων των οικισμών. 

(V) Κατά τα λοιπά ισχύουν τα οριζόμενα από το Π.Δ. 
24.4.85 όπως ισχύει. 

Η ισχύς της παρούσας απόφασης αρχίζει από τη δημο¬ 
σίευση της στην εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβε¬ 
ρνήσεως. 

Κομοτηνή, 15 Ιουνίου 2001 

Ο Γενικός Γραμματέας Περιφερείας 
ΑΡΗΣ ΠΑΠΑΔΟΠΟΥΛΟΣ 

